त्यस घटनाका बारेमा थाहा भएको बताउँदै पीडित बालिका र परिवारलाई न्याय दिन आफूले पहल गर्न खोजे पनि बालिकाले आफूमाथि बलात्कार गर्ने व्यक्ति र स्थानका बारेका यकिन रुपमा भन्न नसकेको उल्लेख गर्दै न्यायका निम्ति प्रयास भने जारी राखेको बाँसगढी नगरपालिका– ६ का वडाध्यक्ष दशरथ चौधरीले बताए । बालिका बलात्कृत भई गर्भवती भएको घटनाका विषयमा आफ्नो ध्यानाकषर्ण भएको बताउँदै समस्या सामाधानका लागि प्रहरी र जिल्ला प्रशासन कार्यालयमा समन्वय तथा पहलको प्रक्रिया अगाडि बढाएको बाँसगढी नगरपालिकाकी उपप्रमुख तथा न्यायिक समितिकी संयोजक सुष्मा चौधरीले बताइन् ।
